
Építési terület

Kulcsszavak: tér; emlékezet
Az emlékezés valójában folyamatos konstrukció, rekonstrukció. Megpróbáljuk rekonstruálni Ország Lili képeinek születési körülményeit, hogy pontosabb képet kapjunk művészetéről. A szöveges források – levelezések, interjúk – alapján olyan terek történetei körvonalazódnak, melyek a művészre mély hatással lehettek, így új értelmezési kereteket teremtenek az életmű bemutatásához. A Kiscelli Múzeum templomterében – mint az emlékezésnek szentelt térben – finom eszközökkel, függönyszerűen leereszkedő pauszokból rekonstruálom ezeket a megtalált tereket, amelyekbe akárcsak emlékekbe léphet be a kiállításon végighaladó látogató. A szentélyben egy oltárszerű patchwork makettasztalt helyezek el. Az asztalt körbejárva megismerhetjük az Ország Lilit inspiráló utazások helyszíneit vagy a művészetét a már említett, közvetettebb módon befolyásoló tereket. Utóbbiak azok az apokrif tér-történetek, amelyek a kiállítás a fő hangsúlyait képezik: a művész apró műteremlakása, egy képzeletbeli kápolna, az 1980-as Labirintus-kiállítás és egy egyszemélyes templom.



